Преузето са [www.pravno-informacioni-sistem.rs](http://www.pravno-informacioni-sistem.rs/)

**4775**

На основу члана 8. став 2. Закона о Националном оквиру квалификацијa Републике Србије („Службени гласник РС”, бр. 27/18 и 6/20),

Министар просвете, науке и технолошког развоја доноси

**ПРАВИЛНИК**

**о систему за разврставање и шифрирање квалификација у Националном оквиру квалификација Републике Србије**

Члан 1.

Овим правилником утврђује се систем за према коме се квалификације разврставају и шифрирају у Националном оквиру квалификација Републике Србије (у даљем тексту: КЛАСНОКС).

Члан 2.

Квалификације се у Националном оквиру квалификација Републике Србије (у даљем тексту: НОКС), разврставају према нивоима НОКС-а, врсти квалификације и одговарајућим секторима, ужим секторима и подсекторима образовања и оспособљавања у складу са Међународном стандардном класификацијом образовања ИСЦЕД 13-Ф.

Табела са називима и бројним ознакама сектора, ужих сектора и подсектора образовања и оспособљавања Међународне класификације ИСЦЕД 13-Ф у КЛАСНОКС-у дата је у Прилогу 1. који је одштампан уз овај правилник и чини његов саставни део.

Члан 3.

Шифру квалификације додељује Агенција за квалификације (у даљем тексту: Агенција) приликом израде предлога стандарда квалификације, а уписује се у Регистар Националног оквира квалификација Републике Србије (у даљем тексту: Регистар НОКС-а) након објављивања акта о усвајању стандарда квалификације у складу са Законом о Националном оквиру квалификацијa Републике Србије (у даљем тексту: Закон) и правилником којим се уређује садржај и начин вођења Регистра НОКС-а.

Шифра квалификације из става 1. овог члана истовремено се уписује у Подрегистар Националних квалификација и Подрегистар стандарда квалификација.

За квалификације високог образовања које немају стандард квалификације, шифру квалификације додељује Агенција приликом уписа те квалификације у Подрегисттар националних квалификација, по добијању обавештења о акредитацији од Националног тела за акредитацију и проверу квалитета у високом образовању, у складу са Законом.

За квалификације утврђене до ступања на снагу овог правилника, Агенција уписује шифру на основу извода из базе квалификације (у даљем тексту: Листа квалификација) који објављује министарство надлежно за послове образовања, у складу са правилником којим се утврђује садржај и начин вођења Регистра НОКС-а.

Члан 4.

Шифра квалификације састоји се од 11 цифара којима се означавају четири групе података, међусобно одвојених тачкама, и то:

1) прве две цифре представљају ниво НОКС-а, у складу са шифарником нивоа квалификација утврђеним Одлуком о Јединственом кодексу шифара за уношење и шифрирање података у евиденцијама у области рада (у даљем тексту: Јединствени кодекс шифара);

2) трећа цифра представља врсту квалификације, у складу са шифарником нивоа квалификација утврђеним Јединственим кодексом шифара;

3) четврта до седме цифре представљају нумеричку ознаку ИСЦЕД 13Ф подсектора;

4) осма до једанаесте цифре представљају редни број квалификације који се додељује у атоматизованом процесу на основу претходне три групе података.

Члан 5.

Податак из члана 4. став 1. тачка 3) овог правилника одређује се на основу одговарајућег ИСЦЕД 13-Ф подсектора којем квалификација припада.

Уколико исходи учења квалификације припадају различитим подсекторима ИСЦЕД 13Ф, додељује се ознака оног подсектора који је претежно заступљен.

За квалификације нивоа 6.1 до 8 НОКС које имају исти назив, а различит ИСЦЕД 13-Ф подсектор, у Регистру НОКС се уз назив квалификације додаје назив ИСЦЕД 13 Ф-подскетора у загради.

Члан 6.

Овај правилник ступа на снагу наредног дана од дана објављивања у „Службеном гласнику Републике Србије”.

Број 110-00-00357/2020-18

У Београду, 28. децембра 2020. године

Министар,

**Бранко Ружић,** с.р.

ПРИЛОГ 1. Табела са називима и бројним ознакама сектора, ужих сектора и подсектора образовања и оспособљавања Међународне класификације ИСЦЕД 13-Ф у КЛАСНОКС-у

|  |  |  |
| --- | --- | --- |
| Сектор | Ужи сектор | Подсектор |
| 00 Општи програми и квалификације | 000 Општи програми и квалификације који нису даље дефинисани | 0000 Општи програми и квалификације који нису даље дефинисани |
| 001 Основни програми и квалификације | 0011 Основни програми и квалификације |
| 002 Језичка и нумеричка писменост | 0021 Језичка и нумеричка писменост |
| 003 Личне вештине и развој | 0031 Личне вештине и развој |
| 009 Општи програми и квалификације неразврстани на другом месту | 0099 Општи програми и квалификације неразврстани на другом месту |
| 01 Образовање | 011 Образовање | 0110 Образовање које није даље дефинисано0111 Наука о образовању0112 Образовање васпитача у предшколоским установама0113 Образовање наставника разредне наставе (учитеља)0114 Образовање наставника предметне наставе0119 Образовање неразврстано на другом месту |
| 018 Интердисциплинарни програми и квалификације који обухватају образовање | 0188 Интердисциплинарни програми и квалификације који обухватају образовање |
| 02 Уметност и хуманистичке науке | 020 Уметност и хуманистичке науке које нису даље дефинисане | 0200 Уметност и хуманистичке науке које нису даље дефинисане |
| 021 Уметност | 0210 Уметности које нису даље дефинисане0211 Аудио-визуелне технике и медијска продукција0212 Модни и индустријски дизајн и дизајн ентеријера0213 Ликовне уметности0214 Уметничко занатство0215 Музика и извођачке уметности0219 Уметности неразврстане на другом месту |
| 022 Хуманистичке науке (изузев језика) | 0220 Хуманистичке науке (изузев језика) које нису даље дефинисане0221 Религија и теологија0222 Историја и археологија0223 Филозофија и етика0229 Хуманистичке науке (изузев језика) неразврстане на другом месту |
| 023 Језици | 0230 Језици који нису даље дефинисани0231 Учење језика0232 Књижевност и лингвистика0239 Језици неразврстани на другом месту |
| 028 Интердисциплинарни програми и квалификације који обухватају уметност и хуманистичке науке | 0288 Интердисциплинарни програми и квалификације који обухватају уметност и хуманистичке науке |
| 029 Уметност и хуманистичке науке неразврстане на другом месту | 0299 Уметност и хуманистичке науке неразврстане на другом месту |
| 03 Друштвене науке, новинарство и информисање | 030 Друштвене науке, новинарство и информисање који нису даље дефинисани | 0300 Друштвене науке, новинарство и информисање који нису даље дефинисани |
| 031 Друштвене и бихевиоралне науке | 0310 Друштвене и бихевиоралне науке које нису даље дефинисане0311 Економија0312 Политичке науке и грађанска права0313 Психологија0314 Социологија и студије културе0319 Друштвене и бихевиоралне науке неразврстане на другом месту |
|  | 032 Новинарство и информисање | 0320 Новинарство и информисање који нису даље дефинисани0321 Новинарство и извештавање0322 Библиотекарство, информатика и архивске студије0329 Новинарство и информисање неразврстани на другом месту |
| 038 Интердисциплинарни програми и квалификације који обухватају друштвене науке, новинарство и информисање | 0388 Интердисциплинарни програми и квалификације који обухватају друштвене науке, новинарство и информисање |
| 039 Друштвене науке, новинарство и информисање неразврстани на другом месту | 0399 Друштвене науке, новинарство и информисање неразврстани на другом месту |
| 04 Пословање, администрација и право | 040 Пословање, администрација и право који нису даље дефинисани | 0400 Пословање, администрација и право који нису даље дефинисани |
| 041 Пословање и администрација | 0410 Пословање и администрација који нису даље дефинисани0411 Рачуноводство и опорезивање0412 Финансије, банкарство и осигурање0413 Менаџмент и администрација0414 Маркетинг и оглашавање0415 Секретарско и канцеларијско пословање0416 Продаја на велико и мало0417 Пословне вештине0419 Пословање и администрација неразврстани на другом месту |
| 042 Право | 0421 Право |
| 048 Интердисциплинарни програми и квалификације који обухватају пословање, администрацију и право | 0488 Интердисциплинарни програми и квалификације који обухватају пословање, администрацију и право |
| 049 Пословање, администрација и право неразврстани на другом месту | 0499 Пословање, администрација и право неразврстани на другом месту |
| 05 Природне науке, математика и статистика | 050 Природне науке, математика и статистика које нису даље дефинисане | 0500 Природне науке, математика и статистика које нису даље дефинисане |
| 051 Биолошке и сродне науке | 0510 Биолошке и сродне науке које нису даље дефинисане0511 Биологија0512 Биохемија0519 Биолошке и сродне науке неразврстане на другом месту |
| 052 Животна средина | 0520 Животна средина која није даље дефинисана0521 Науке о животној средини0522 Природна окружења и дивља флора и фауна0529 Животна средина неразврстана на другом месту |
| 053 Физичко-хемијске науке | 0530 Физичко-хемијске науке које нису даље дефинисане0531 Хемија0532 Науке о земљи0533 Физика0539 Физичко-хемијске науке неразврстане на другом месту |
| 054 Математика и статистика | 0540 Математика и статистика које нису даље дефинисане0541 Математика0542 Статистика |
| 058 Интердисциплинарни програми и квалификације који обухватају природне науке, математику и статистику | 0588 Интердисциплинарни програми и квалификације који обухватају природне науке, математику и статистику |
| 059 Природне науке, математика и статистика неразврстане на другом месту | 0599 Природне науке, математика и статистика неразврстане на другом месту |
| 06 Информационе и комуникационе технологије (ИКТ) | 061 Информационе и комуникационе технологије (ИКТ) | 0610 Информационе и комуникационе технологије (ИКТ) које нису даље дефинисане0611 Коришћење рачунара0612 Пројектовање и администрирање база података и мрежа0613 Развој и анализа софтвера и апликација0619 Информационе и комуникационе технологије (ИКТ) неразврстане на другом месту |
| 068 Интердисциплинарни програми и квалификације који обухватају информационе и комуникационе технологије (ИКТ) | 0688 Интердисциплинарни програми и квалификације који обухватају информационе и комуникационе технологије (ИКТ) |
| 07 Инжењерство, производња и грађевинарство | 070 Инжењерство, производња и грађевинарство који нису даље дефинисани | 0700 Инжењерство, производња и грађевинарство који нису даље дефинисани |
| 071 Инжењерство и гране инжењерства | 0710 Инжењерство и гране инжењерства који нису даље дефинисани0711 Хемијско инжењерство и процеси0712 Технологија заштите животне средине0713 Електротехника и енергетика0714 Електроника и аутоматизација0715 Машинство и обрада метала0716 Моторна возила, бродови и ваздухоплови0719 Инжењерство и гране инжењерства неразврстани на другом месту |
| 072 Производња и прерада | 0720 Производња и прерада који нису даље дефинисани0721 Производња хране0722 Производња и прерада материјала (стакло, папир, пластика и дрво)0723 Производња и прерада текстила и коже (одећа, обућа и кожа)0724 Рударство и припрема минералних сировина0729 Производња и прерада неразврстани на другом месту |
| 073 Архитектура и грађевинарство | 0730 Архитектура и грађевинарство који нису даље дефинисани0731 Архитектура и урбанизам0732 Грађевинарство |
| 078 Интердисциплинарни програми и квалификације који обухватају инжењерство, производњу и грађевинарство | 0788 Интердисциплинарни програми и квалификације који обухватају инжењерство, производњу и грађевинарство |
| 079 Инжењерство, производња и грађевинарство неразврстани на другом месту | 0799 Инжењерство, производња и грађевинарство неразврстани на другом месту |
| 08 Пољопривреда, шумарство, рибарство и ветерина | 080 Пољопривреда, шумарство, рибарство и ветерина који нису даље дефинисани | 0800 Пољопривреда, шумарство, рибарство и ветерина који нису даље дефинисани |
| 081 Пољопривреда | 0810 Пољопривреда која није даље дефинисана0811 Биљна и сточарска производња0812 Хортикултура0819 Пољопривреда неразврстана на другом месту |
| 082 Шумарство | 0821 Шумарство |
| 083 Рибарство | 0831 Рибарство |
| 084 Ветерина | 0841 Ветерина |
|  | 088 Интердисциплинарни програми и квалификације који обухватају пољопривреду, шумарство, рибарство и ветерину | 0888 Интердисциплинарни програми и квалификације који обухватају пољопривреду, шумарство, рибарство и ветерину |
| 089 Пољопривреда, шумарство, рибарство и ветерина неразврстани на другом месту | 0899 Пољопривреда, шумарство, рибарство и ветерина неразврстани на другом месту |
| 09 Здравство и социјална заштита | 090 Здравство и социјална заштита који нису даље дефинисани | 0900 Здравство и социјална заштита који нису даље дефинисани |
| 091 Здравство | 0910 Здравство које није даље дефинисано0911 Стоматологија0912 Медицина0913 Здравствена нега (медицинске сестре и бабице)0914 Медицинска дијагностика и технологије лечења0915 Терапија и рехабилитација0916 Фармација0917 Традиционална и комплементарна медицина и терапија0919 Здравство неразврстано на другом месту |
| 092 Социјална заштита | 0920 Социјална заштита која није даље дефинисана0921 Брига о старима и одраслим особама са инвалидитетом0922 Брига о деци и услуге за младе0923 Социјални рад и саветовање0929 Социјална заштита неразврстана на другом месту |
| 098 Интердисциплинарни програми и квалификације који обухватају здравство и социјалну заштиту | 0988 Интердисциплинарни програми и квалификације који обухватају здравство и социјалну заштиту |
| 099 Здравство и социјална заштита неразврстани на другом месту | 0999 Здравство и социјална заштита неразврстани на другом месту |
| 10 Услуге | 100 Услуге које нису даље дефинисане | 1000 Услуге које нису даље дефинисане |
| 101 Личне услуге | 1010 Личне услуге које нису даље дефинисане1011 Услуге у домаћинству1012 Фризерске и козметичарске услуге1013 Хотели, ресторани и кетеринг1014 Спортови1015 Путовање, туризам и слободно време1019 Личне услуге неразврстане на другом месту |
| 102 Хигијена и услуге заштите здравља на раду | 1020 Хигијена и услуге заштите здравља на раду које нису даље дефинисане1021 Комуналне (санитарне) услуге1022 Заштита здравља и безбедности на раду1029 Хигијена и услуге заштите здравља на раду неразврстане на другом месту |
| 103 Безбедносне услуге | 1030 Безбедносне услуге које нису даље дефинисане1031 Војска и одбрана1032 Заштита људи и имовине1039 Безбедносне услуге неразврстане на другом месту |
| 104 Услуге транспорта | 1041 Услуге транспорта |
| 108 Интердисциплинарни програми и квалификације који обухватају услуге | 1088 Интердисциплинарни програми и квалификације који обухватају услуге |
| 109 Услуге неразврстане на другом месту | 1099 Услуге неразврстане на другом месту |
| 99 Непозната област | 999 Непозната област | 9999 Непозната област |